Ir-Regolament tal-Kunsill (KEE) Nru 1520/76 ta’
fl-24 ta’ Ġunju 1976.
fuq l-importazzjoni ta’ qamħ durum li oriġina fil-Marokk
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi il-Komunità Ekonomika Ewropea, u b’mod partikolari l-Artikoli 43 u 113 hemm imsemmija,
Wara li kkunsidra l-proposta mill-Kummissjoni
Wara li kkunsidra l-opinjoni tal-Parlament Ewropew [1],
Billi l-Ftehim ta’ Kooperazzjoni bejn il-Komunità Ekonomika Ewropea u r-Renju tal-Marokk u l-Ftehim Interim [2] fuq l-implimentazzjoni avvanzata ta’ ċerti disposizzjonijiet tal-Ftehim ta’ Kooperazzjoni rigward il-kummerċ ta’ oġġetti ġie ffirmat fis-27 ta’ April 1976;
Billi l-Artikolu 16 tal-Ftehim ta’ Kooperazzjoni u l-Artikolu 9 tal-Ftehim Interim jipprovdu għal arranġamenti speċjali għall-importazzjoni ta’ qamħ durum li jaqa’ taħt it-testatura 10.01 B tat-Tariffi Doganali Komuni li oriġina fil-Marokk; billi l-implimentazzjoni ta’ dawn l-arranġamenti jirrikjedu li r-regoli ta’ implimentazzjoni jiġu adottati,
ADOTTA DAN IR-REGOLAMENT:
Artikolu 1
L-inpost applikabbli fuq l-importazzjoni fil-Komunità ta’ qamħ durum li jaqa’ taħt is-sottointestatura 10.01 B tat-Tariffi Doganali Komuni li oriġina fil-Marokk u t-ttrasportat dirett mill-Marokk lejn il-Komunità tkun stabbilita skond l-Artikolu 13 tar-Regolament tal-Kunsill (KEE) Nru 2727/75 tad-29 ta’ Ottubru 1975 fuq l-organizzazzjoni komuni tas-suq fiċ-ċereali [3], nieqes 0 75 ta’ unità ta’ qies għal kull tunnelaġġ metriku.
Artikolu 2
L-arranġamenti pprovduti għal dan f’ dan ir-Regolament, għandhom japplikaw b’effett mid-data ta’ d-dħul fis-seħħ ta’ l-Arranġament Interim bejn il-Komunità Ekonomika Ewropea u r-Renju tal-Marokk.
Artikolu 3
Dan ir-Regolament għandu jidħol fis-seħħ fit-tielet jum ta’ wara li jiġi ppublikat fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-24 ta’ Ġunju 1976.